open-index/open-wikipedia-markdown huggingface dataset:
Primeira división española 1959/60

A tempada **1959/60** da **Primeira división española** de fútbol, que foi a 29ª edición do campionato, disputouse entre o 13 de setembro de 1959 e o 17 de abril de 1960.
O CF Barcelona revalidou o título conquistado a tempada anterior. Por primeira vez na historia da liga, o título decidiuse polo *goal average* xeral.

## Clasificación final 

# O Real Madrid clasificouse para a Copa de Europa como vixente campión da competición.

## Trofeo Pichichi 
O húngaro Ferenc Puskás logrou o Trofeo Pichichi como máximo anotador do torneo.
[miniatura|[Ferenc Puskás.]]

## Outros premios 
### Trofeo Balón de Prata 
A marca de vermú Cinzano creou esta tempada este premio ao mellor xogador da liga. Jesús Garay, un dos mellores defensas da historia do Athletic Club, foi o gañador.

### Copa Duward 
### Trofeo Martini&Rossi 
## Véxase tamén 
### Ligazóns externas 
* Sitio oficial da LFP, que inclúe resultados e aliñacións
* Sitio oficial da *Real Federación Española*
Dattatreya Ramachandra Kaprekar

**Dattatreya Ramachandra Kaprekar**, nado en Dahanu, India, o 17 de xaneiro do 1905 e finado en Devlali, tamén na India, no 1986, foi un matemático indio. Salientou polas súas investigacións no eido da Teoría dos números.

## Biografía e traxectoria 
Estudou no Fergusson College de Pune, gañando no 1927 un importante premio matemático indio. Continou os seus estudos na Universidade de Mumbai, licenciándose pero sen chegar a doutorarse. Traballou como mestre de escola na cidade india de Nashik.

Entre as súas contribucións ás matemáticas figuran os descubrimentos dunha clase de números e dunha constante que levan o seu nome.

## Véxase tamén 
### Outros artigos 
* Números de Kaprekar
* Constante de Kaprekar

### Ligazóns externas 
* O misterio do número 6174, artigo de Yutaka Nishiyama .
Sónar

O **Sónar** é un festival de música electrónica e experimental de Barcelona, creado no 1994 por Ricard Robles, Enric Palau e Sergi Caballero aínda que o nome orixinal era **Festival Internacional de Música Avanzada e Arte Multimedia de Barcelona**. Hoxe en día é organizado pola empresa Advanced Music.

## Historia e características
Celébrase cada ano a mediados de xuño cunha duración de tres días e está considerado coma un dos festivais máis prestixiosos de Europa do seu xénero. As actividades desenvólvense en diferentes escenarios do barrio do Ravel, no centro de Barcelona. O Centro de Cultura Contemporánea de Barcelona (CCCB), o Museu d'Art Contemporani de Barcelona (MACBA) ou a Fira Gran Via M2 de L'Hospitalet de Llobregat, adoitan ser escenarios escollidos para o festival.

O Sónar non ofrece só actuacións musicais, senón que tamén organiza conferencias e exposicións de prestixiosos artistas internacionais que tratan as últimas tendencias en música electrónica, arte multimedia, vídeo e cinema.

No ano 2010 realizouse unha edición conxunta en Barcelona e na Coruña dentro do programa de actuacións do Xacobeo, celebrándose no recinto de ExpoCoruña.

## Véxase tamén
### Ligazóns externas
* Sitio Oficial 
* Comezo de Sónar Galicia en A Nosa Terra
* Suplemento especial en Galicia Hoxe
Cora Novoa

**Cora Novoa**, nada en Ourense en 1984, é unha DJ e compositora de música electrónica.

## Traxectoria 
Residiu un ano en Berlín, cidade onde desenvolveu a súa paixón polo software e hardware musicais.

## Obras
### EPs
**Unaittanable love*
**Icaro*

### LP
**The secret garden*

## Notas 
## Véxase tamén 
### Ligazóns externas 
*Myspace Cora Novoa
*Entrevista en Galizaelectrónica.com
*Entrevista en Playgroundmag.net
*Cora Novoa no Sónar 2010
EEPROM

miniatura|EEPROM de Silicon Storage Technology (SST) 39VF512.
**EEPROM** (*Electrically Erasable Programmable Read-Only Memory*, en galego *Memoria reprogramable de só lectura borrable electricamente*), tamén escrito **E2PROM**, é un tipo de memoria regravable (reprogramable) de acceso aleatorio. As EEPROMs son memorias non volátiles, é dicir, manteñen a información almacenada se se lles retira a alimentación.

As EEPROM poden ser tanto gravadas coma borradas mediante impulsos eléctricos de tensión superior á usual. O borrado por impulsos é o que as diferencia das EPROMs, fronte ás cales isto representa unha vantaxe, xa que non é necesario retirar o chip da súa localización para efectuar esa operación. Pero o número de veces que unha EEPROM se pode borrar e reprogramar é limitado: os fabricantes estiman un límite máximo de decenas ou centos de miles. En cambio, o número de veces que a memoria se pode ler é practicamente ilimitado.

A tecnoloxía empregada nas EEPROMs, coma nas EPROMs, son os transistores MOS de porta flotante.

## Historia 
As EEPROMs foron inventadas en 1978 por George Perlegos a partir dunha EPROM cando traballaba para a Intel no desenvolvemento do Intel 2816. Posteriormente, Perlegos e outros abandonaron Intel para formar Seeq Technology, e alí usaron multiplicadores de tensión para subministrar as altas voltaxes necesarias para programar estes dispositivos.

## Usos 
As EEPROMs úsanse sobre todo para memorizar datos de configuración ou consignas de funcionamento que poden variar de forma dinámica durante o traballo do equipo. Un aspecto a ter en conta é a súa vida limitada cando é frecuentemente reprogramada.

Na actualidade, as EEPROMs están sendo substituídas por tecnoloxías máis avanzadas coma as FeRAM e as MRAM, ademais das memorias flash, que son un tipo avanzado de EEPROM.

## Fabricantes de EEPROM 
* Atmel
* Hitachi
* Infineon
* Linear Technology
* Maxwell Technologies
* Microchip Technology
* Mitsubishi
* NXP Semiconductors
* ON Semiconductor
* Renesas Technology
* ROHM
* Samsung Electronics
* STMicroelectronics
* Seiko Instruments
* Winbond
Valdolide

O topónimo **Valdolide** pode referirse a varios lugares de Galicia:

*O lugar de **Valdolide** da parroquia de Vilar de Astrés no concello de Ourense.
*O lugar de **Valdolide** da parroquia da Ferreirúa no concello da Pobra do Brollón.
*O lugar de **Valdolide** da parroquia de San Fiz de Quión no concello de Touro.
A Presa

O termo **A Presa** pode referirse a:

***A presa** (2003-), un filme de acción dirixido por William Friedkin e protagonizado por Tommy Lee Jones e Benicio del Toro.

Como topónimo, pode referirse a:

;En Galiza
***A Presa**, lugar da parroquia de Carballido, no concello de Alfoz;
***A Presa**, lugar da parroquia de Oroso, no concello da Cañiza;
***A Presa**, lugar da parroquia de San Román de Montoxo, no concello de Cedeira;
***A Presa**, lugar da parroquia de Prado, no concello de Covelo;
***A Presa**, lugar da parroquia de Batalláns, no concello das Neves;
***A Presa**, lugar da parroquia de Mandaio, no concello de Oza-Cesuras;
***A Presa**, lugar da parroquia de Pombeiro, no concello de Pantón;
***A Presa**, lugar da parroquia de Cepeda, no concello de Pazos de Borbén;
***A Presa**, lugar da parroquia de Canedo, no concello da Pobra do Brollón;
***A Presa**, lugar da parroquia de Vilanuíde, no concello de Quiroga;
***A Presa**, lugar da parroquia de Parderrubias, no concello de Salceda de Caselas;
***A Presa**, lugar da parroquia de Teis, no concello de Vigo;
***O Porto da Presa**, lugar da parroquia de Erbecedo, no concello de Coristanco;
***O Souto da Presa**, lugar da parroquia de Arnoso, no concello de Ponteareas.

## Véxase tamén
### Outros artigos
***As Presas**, lugar da parroquia de Beade, no concello de Vigo.
Montemeao

Como topónimo **Montemeao** pode referirse a:

;En Galiza
***Montemeao**, lugar da parroquia de San Román de Montoxo, no concello de Cedeira;
***Montemeao**, lugar da parroquia de Cuíña, no concello de Ortigueira;
***Montemeao**, lugar da parroquia de Río Barba, no concello do Vicedo;
***Montemeao**, lugar da parroquia de San Simón da Costa, no concello de Vilalba.

## Véxase tamén
### Outros artigos
***Montemiao**, lugar da parroquia de Camba, no concello de Castro Caldelas.
A festa non vai parar

**A festa non vai parar** é o segundo sinxelo de DJ Son1c e está considerada a primeira canción dance en galego.

## Características 
A vocalista da canción é a catalá Montse Fernández, alcumada Isis. A canción foi producida por Mak & Sak. A *Festa Non Vai Parar* publicouse en decembro de 2007 a través do portal moguda.com, sendo de libre descarga e acadando un notable éxito nas discotecas galegas. 

No 2008 *A festa non vai parar* representou a España no festival Eurodanceweb 2008, unha especie de Eurovisión de música dance, onde se escolleu a mellor canción dance de Europa. *A Festa Non Vai Parar* quedou de 7ª de 40 Países.

## Versións 
* "A Festa Non Vai Parar (Radio Edit)" (2007)
* "A Festa Non Vai Parar (Extended)" (2007)
* "A Festa Non Vai Parar (Dream Guardians Radio Edit)" (2007)
* "A Festa Non Vai Parar (Dream Guardians Club Mix)" (2007)
* "A Festa Non Vai Parar (Sweet Remix)" (2007)
* "A Festa Non Vai Parar (Tommie Marshal remix)" (2015)
* "A Festa Non Vai Parar (Tss proyect remix)" (2015)
* "A Festa Non Vai Parar (Javi Slink Remix)" (2015)
* "A Festa Non Vai Parar (Dream Guardians Remix" (2015)
* "A Festa Non Vai Parar (Jack Mazzoni remix Radio Edit" (2018)
* "A Festa Non Vai Parar (Jack Mazzoni remix Extended" (2018)
* "A Festa Non Vai Parar (Chill Out Remix)" (2018)

## Notas 
## Véxase tamén 
### Ligazóns externas 
* Enlace YouTube
Carolina Panthers

Os **Carolina Panthers** son un equipo profesional estadounidense de fútbol americano con sede na cidade de Charlotte, Carolina do Norte. Compiten na National Football League (NFL) como membros da División Sur da National Football Conference (NFC). Con grande apoio nas "Carolinas" (Carolina do Norte e do Sur), os Panthers xogan desde 1996 os seus partidos como local no Bank of America Stadium. Este estadio é propiedade do franquía, o que os converte nun dos poucos equipos da NFL que son propietarios do mesmo. Antes de xogar en Charlotte, na primeira temporada do equipo, disputaron os seus partidos como local en Clemson, Carolina do Sur. A franquía, que ten un valor aproximado de 1.056 millóns de dólares, é dirixida polo fundador do equipo, Jerry Richardson, e a súa familia, os cales posúen un 48% de participación.

Os Panthers naceron como a vixésimo novena franquía da NFL en 1993, o que os converte nun dos equipos máis novos da competición. Comezaron a xogar en 1995, conseguindo no seu primeiro ano o mellor rexistro de vitorias para un equipo de expansión: sete vitorias por nove derrotas, mellorando o seguinte ano até acadar 12 e gañar a súa división. Con todo, acabarían perdendo na final de conferencia ante os Green Bay Packers. Tras varias temporadas con máis derrotas que triunfos, en 2003 conseguen, esta vez si, gañar o título da NFC e conseguir o pase para diputar a Super Bowl XXXVIII, onde perderon por 32–29 ante os New England Patriots. Os de Carolina volverían a disputar a Super Bowl en 2015, aínda que de novo sen éxito tras perder ante os Denver Broncos.

## Xogadores 
### Cadro actual 
## Notas 
## Véxase tamén 
### Ligazóns externas 
* Sitio web oficial dos Carolina Panthers
Dipnoi

dereita|miniatura|200px|Peixe pulmonado australiano
Os **dipnoi**, **dipnoos** ou **peixes pulmonados** son unha subclase de peixes da clase Sarcopterygii, isto é, peixes óseos portadores dunha vexiga natatoria adaptada á función de respiración aérea.

## Características 
Viven exclusivamente en auga doce e teñen un tamaño mediano e unha forma típica, alongada. Teñen narinas internas atípicas (as súas narinas ábrense dentro da cavidade bucal), pulmóns funcionais e sistema circulatorio diferenciado. Por estas características foron considerados no pasado coma ancestrais dos tetrápodos.

Os peixes dipnoicos son especiais polo feito de teren como órgano primario da respiración un pulmón especializado que non posúe bronquios, sendo quen de extraer osíxeno directamente do aire atmosférico. Este é un órgano impar en Neoceratodus e par en Lepidosiren e Protopterus.

## Clasificación 
**Subclase Dipnoi**
* Familia Diabolichthyidae †
* Familia Uranolophidae †
* Familia Speonesydrionidae †
* Familia Dipnorhynchidae †
* Familia Stomiahykidae †
* Familia Dipteridae †
* Familia Chirodipteridae †
* Familia Holodontidae †
* Familia Fleurantiidae †
* Familia Rhynchodipteridae †
* Familia Phaneropleuridae †
* Familia Ctenodontidae †
* Familia Sagenodontidae †
* Familia Gnathorhizidae †
* **Orde Ceratodontiformes**: caracterizados por posuír aletas anchas e un pulmón impar.
** Familia Asiatoceratodontidae †
** Familia Ptychoceratodontidae †
** Familia Ceratodontidae
*** Xénero *Ceratodus* †
*** Xénero *Metaceratodus* †
*** Xénero *Mioceratodus* †
*** Xénero *Neoceratodus* 
* **Orde Lepidosireniformes**: caracterizados por posuír aletas largas e estreitas e un par de pulmóns.
** Familia Lepidosirenidae
** Familia Protopteridae

## Véxase tamén 
### Ligazóns externas 
* Lungfish information site 
* Dipnoiformes at Palaeos.com 
* Dipnoi at the University of California Museum of Paleontology
Publicidade subliminar

**Publicidade subliminar** é a definición usada para toda mensaxe, composta por imaxes e por sons, que non pode ser captada directamente polos sentidos humanos. Subliminar é todo aquilo que está abaixo do limiar, a menor sensación detectábel conscientemente. É importante destacar que existen mensaxes que están abaixo da capacidade de detección humana. Esas mensaxes son imperceptíbeis, non debendo ser consideradas como subliminares. Toda *mensaxe subliminar* pode ser dividida en dúas características básicas: o seu grao de percepción e de persuasión.

Os humanos non teñen capacidade de seu para poder percibir a información á que fai referencia este tipo de publicidade mais o cerebro si que é capaz de percibir esta información, polo que é recibido de forma inconsciente e incita a mercar un determinado produto, unha marca; á necesidade de consumir ou de ter unha necesidade ou sentir algunha sensación, sempre de forma subconsciente.

*Que sexa percibida dunha forma subconsciente provocou que, en España, dende 1988 a publicidade subliminar é considerada como ilícita.
*Foi demostrado en diversos experimentos que a publicidade subliminar non é percibida dunha forma consciente polo 80% dos voluntarios sometidos a dita proba.
Ignacio Allende

miniatura|dereita|Ignacio Allende.

**Ignacio José de Allende Unzaga**, nado en 1769 e finado en 1811, foi un capitán do exército realista en México que simpatizou co proxecto de independencia do país. Asistiu ás primeiras xuntas secretas da rebelión organizadas polos corrixidores de Querétaro e loitou canda a Miguel Hidalgo na primeira etapa da guerra de independencia. Relevou a Hidalgo no liderado dos insurxentes. En Acatita de Baján, Coahuila, foi traizoado e apresado por Ignacio Elizondo, xunto con Miguel Hidalgo, Mariano Abasolo, Mariano Jiménez e Juan Aldama e conducido á cidade de Chihuahua, onde foi xulgado por insubordinación, fusilado e decapitado. A súa cabeza foi exhibida nunha esquina da Alfóndega de Granaditas, na cidade de Guanajuato, como advertencia ós insurxentes, onde permaneceu 10 anos.
Miguel Hidalgo

miniatura|dereita

**Miguel Hidalgo Costilla**, nado en Hacienda de Corralejo, preto de Pénjamo, Guanajuato, o 8 de maio de 1753 e finado en Chihuahua o 30 de xullo de 1811, foi un sacerdote e militar mexicano que destacou na primeira etapa da Guerra de Independencia de México, que iniciou cun acto coñecido na historiografía mexicana como *Grito de Dolores*. Dirixiu a primeira parte do movemento independentista, pero tras unha serie de derrotas foi capturado o 21 de marzo de 1811 e levado prisioneiro á cidade de Chihuahua, onde foi xulgado e fusilado o 30 de xullo.

## Véxase tamén 
### Ligazóns externas 
* Perfil de Miguel Hidalgo
Lito Portela

**José Ángel Portela Calvar**, máis coñecido como **Lito Portela**, nado en Coiro (Cangas) en 1958, é un pintor e escultor galego.

## Traxectoria 
[miniatura|Escultura de Lito Portela no [facho de Donón.]]
Lito Portela mudouse de novo coa súa familia á parroquia de Tirán, no concello de Moaña. 

## Estilo
Cando pintaba ao óleo con cores terra e verdes marcaba as pegadas das follas das árbores nos seus cadros. Despois pasou á escultura; súa é a caracola de aceiro inoxidable da Costa da Vela (Cabo Home) en Donón. As súas últimas obras mostran formas que fan referencia ao mar: mexillóns, flotadores, ourizos de mar, ovos de raia... Adoita utilizar como material poliéster cromado con esmalte metalizado, como o dos coches.

Lito Portela pertence ao colectivo A carón do mar, formado por artistas do Morrazo. Dispoñen dun local en Cangas e organizan actos relacionados co mundo da arte e da pintura, en particular.

## Obras
A súa obra xa percorreu diversos museos e salas de exposición en Galicia e fóra dela.

### Exposicións individuais
*Galería Apo'strophe en Vigo.
*Galería Metro en Santiago.
*Galería E M C en Santiago.
*Galería A carón do Mar en Cangas.
*Galería Sargadelos de Vigo.
*Galería Minotauro en Santiago.
*Galería Sargadelos de Ourense.

### Exposicións colectivas
*Exposición itinerante Proxecto Home.
*Art Madrid. Galería Metro. Madrid
*Ponte da Lima. Portugal
*Dez Anos de Arte no Morrazo. Cangas.
*Parlamento de Europa. Bruxelas.
*Evento 6.0. Porto.
*Sentidos gratis”. Coímbra.
*Expolemos. Monforte.
*Exposalnés. Cambados
*Bienal Internacional de Vilanova de Cerveira.
*IV Bienal Pintor Laxeiro de Lalín.
*Galería Obelisco. A Coruña.
*Galería Sargadelos. Pontevedra.

### Museos e Coleccións
*Deputación de Pontevedra
*Colección Caixa Vigo, Pontevedra.
*Museo Ramón Aller, Lalín, Pontevedra.

### Obra pública
* Escultura *Buguina* en Donón.
* Escultura *Follas* no edificio Avenida de Cangas.
* Colaboración con X. Ríos en *Barcos*, Cangas.
* Escultura *Igualdade*, nos xulgados de Cangas.
* Colaboración con X. Ríos en *Avión*, Moaña.
* *Roseira brava* no barrio do Rosal, Moaña.

## Recoñecementos
En 1991 recibiu unha bolsa de Novos Valores da Deputación de Pontevedra.

Premios:
*1º Premio Certame de Pintura do Concello de Tui (Pontevedra). Ano 1994.
*1º Premio de II Bienal Albariño Gran Bazán. (Pontevedra). Ano 1995.
*3º Premio Ademar Champañat. Ano 1996.
*1º Premio de Pintura Artistas do Morrazo. Cangas. (Pontevedra). Ano 1997.
*1º Premio Conxemar de Pintura. Vigo (Pontevedra). Ano 2004

## Véxase tamén 
### Ligazóns externas 
*
Ávrego

O **ávrego**, en Galicia e noutras partes da Península Ibérica, é un vento procedente do suroeste, de temperado a frío, relativamente húmido, portador de choivas que proveñen do Atlántico e acompaña os grandes temporais. É un vento con mala sona que nalgunhas zonas asóciase con arrefriados, cefaleas e estados depresivos.

## Notas
Robert Coleman Richardson

**Robert Coleman Richardson**, nado o 26 de xuño de 1937 en Washington, D.C., é un físico estadounidense laureado co Premio Nobel de Física. 
## Traxectoria 
Asistiu á Universidade Virginia Tech. Doutorouse na Duke University en 1965. En 2010 era profesor na Universidade Cornell. Compartiu en 1996 o Premio Nobel de Física con David Morris Lee e Douglas D. Osheroff polo descubrimento da superfluidez no helio-3.

## Véxase tamén 
### Ligazóns externas 
* Páxina da Universidade de Cornell 
* 1996 Nobel Physics winners
Universidade Cornell

A **Universidade Cornell**, fundada en 1865 e localizada en Ithaca, Nova York (Estado de Nova York), é unha universidade privada dos Estados Unidos de América con catro colexios financiados polo Estado. 

Posúe dous campus, un en Nova York e outro en Qatar.

## Véxase tamén 
### Outros artigos 
* Ivy League
### Ligazóns externas 
* Cornell University
Destruction Derby

***Destruction Derby*** é un videoxogo de carreiras de coches creado por Psygnosis en 1995 que foi lanzado en varias plataformas: inicialmente tivo a súa orixe en PC e, posteriormente, apareceron as versións para Sega Saturn e PlayStation practicamente ao mesmo tempo.

## Temática 
En *Destruction Derby* hai dous modos de xogo básicos. No modo carreira, o que se intenta acadar é quedar por diante dos nosos adversarios. No modo destrución, o obxectivo primordial é saír o mellor parado e vitorioso posible dun verdadeiro ring de batalla de coches.

## Aspectos técnicos 
Destruction Derby posúe gráficos tridimensionais tanto para os coches como para os escenarios, non así para os fondos de pantalla, nos que se emprega un fondo estático tal e como se fixo en *Daytona USA*. A xogabilidade é un punto forte do videoxogo.
Nordés (homónimos)

**Nordés** pode referirse a:

*o **nordés** ou **nordeste**, unha coordenada cartográfica, entre o norte e o leste;
*o vento **nordés** procedente dese punto, que sopra en Galiza durante calquera época do ano;
*a revista de poesía ***Nordés***;
*a serie televisiva ***O Nordés***.

## Xeografía
;No Brasil
* Nordeste, rexión do Brasil composta por nove estados dese país
* Rexión xeoeconómica Nordeste do Brasil, composta por nove estados dese país
* Nordeste, rexión de Belo Horizonte
* Nordeste, un barrio de Natal
* Nordeste, unha praia gaúcha do municipio de Imbé
* Nordeste, cidade no Goiás, Brasil
* Nordeste de Amaralina, un barrio soteropolitano
* Nordeste Linhas Aéreas, compañía aérea brasileira extinta e antiga subsidiaria da Varig, tamén extinta

;En Portugal
* Nordeste - concello dos Azores;
* Nordeste - vila sede de municipio do concello de Nordeste (Azores);
* Nordestiño- antiga freguesía dos Azores.

;Outros lugares
* Nordeste - Provincia en Kenya.
Nordés (vento)

**Nordés** é un vento procedente do nordés que sopra en Galiza durante calquera época do ano.

## Características 
Xérase en calquera punto do país por mor dalgún anticiclón proveniente dalgún punto do oeste ou do noroeste, é dicir, cando se activa unha fronte de altas presións nalgunha das devanditas localizacións. Daquela, o nordés atravesa Galiza no sentido das agullas do reloxo.

No inverno, o nordés ofrece baixas temperaturas, ao contrario que no verán, xa que nesta época adoita ir vencellado a anticiclóns de tipo subtropical, de altas temperaturas. Nestes casos acostuma aumentar a súa velocidade.

### Triángulo dos 30 
O nordés pode converterse nun factor de alto risco para os incendios forestais se coinciden as tres condicións meteorolóxicas coñecidas como o "triángulo dos 30": * unha alta velocidade do aire (30&nbsp;km/h ou máis), o que favorece a ignición forestal; unha baixa humidade (30% ou inferior); e unha alta temperatura (30&nbsp;°C ou máis).

En Galiza, o nordés é especialmente perigoso na provincia de Pontevedra por estar situada ao sur do Macizo Central Galego, o que fai que normalmente sexa máis cálido e máis seco. O nordés favoreceu a vaga de incendios forestais de 2006 en Galiza.

### Afloramento 
Boa parte da riqueza das rías occidentais galegas ven do nordés. Estes ventos empuxan as augas superficiais das rías cara ó Atlántico, facendo que as augas frías do fondo da ría, ricas en nutrientes, ascendan cara á superficie nun fenómeno chamado afloramento.     

## Véxase tamén 
### Outros artigos
*Tramontana

### Ligazóns externas
"El viento del Nordés: el diablo cuando sopla", artigo en *Xornal de Galicia*, 16 de agosto de 2009 (ligazón rota) .
Corral

O topónimo **Corral** pode referirse a:

;En Galiza
***Corral**, lugar da parroquia de Anseán, no concello do Corgo;
***Corral**, lugar da parroquia de Carcacía, no concello de Padrón;
***O Corral**, lugar da parroquia de Pousada, no concello de Boqueixón;
***O Corral**, lugar da parroquia da Azúmara, no concello de Castro de Rei;
***O Corral**, lugar da parroquia de Felpós, no concello de Palas de Rei;
***O Corral**, lugar da parroquia da Ferreirúa, no concello da Pobra do Brollón;
***O Corral**, lugar da parroquia de Santalla, no concello de Ribeira de Piquín;
***Corral da Gándara**, lugar da parroquia de Piño, no concello da Pobra do Brollón;
***O Corral da Igrexa**, lugar da parroquia de Guísamo, no concello de Bergondo;
***O Corral da Igrexa**, lugar da parroquia de Lubre, no concello de Bergondo;
***Corral de Abaixo**, lugar da parroquia de Orosa, no concello de Palas de Rei;
***O Corral de Abaixo**, lugar da parroquia de Camboño, no concello de Lousame;
***O Corral de Abaixo**, lugar da parroquia de Calde, no concello de Lugo;
***O Corral de Abaixo**, lugar da parroquia de Pías, no concello de Lugo;
***Corral de Arriba**, lugar da parroquia de Orosa, no concello de Palas de Rei;
***O Corral de Arriba**, lugar da parroquia de Camboño, no concello de Lousame;
***O Corral de Arriba**, lugar da parroquia de Calde, no concello de Lugo;
***O Corral de Arriba**, lugar da parroquia de Pías, no concello de Lugo;
***O Corral de San Martiño**, lugar da parroquia de Mezonzo, no concello de Vilasantar;
***O Corral de Senín**, lugar da parroquia de Folgoso, no concello de Sobrado;
***Corral do Medio**, lugar da parroquia de Santalla de Agrón, no concello de Melide;
***O Corral Vello**, lugar da parroquia do Buriz, no concello de Guitiriz;
***Corralvello**, lugar da parroquia de Abellá, no concello de Frades.

## Véxase tamén
### Outros artigos
Pousadoiro

O termo galego **Pousadoiro** (de *pousar*, do latín ) fai referencia a un lugar de descanso, xeralmente unha zona chá despois dunha forte pendente. 

Como topónimo, pode referirse a:

;En Galiza
***Pousadoiro**, lugar da parroquia de Carbia, no concello de Vila de Cruces;
***O Pousadoiro**, lugar da parroquia de Aranga, no concello de Aranga;
***O Pousadoiro**, lugar da parroquia da Capela, no concello da Capela;
***O Pousadoiro**, lugar da parroquia da Pedra, no concello de Cariño;
***O Pousadoiro**, lugar da parroquia de Ponte Castrelo, no concello de Castrelo de Miño;
***O Pousadoiro**, lugar da parroquia da Sariña, no concello de Chantada;
***O Pousadoiro**, lugar da parroquia de Refoxos, no concello de Cortegada;
***O Pousadoiro**, lugar da parroquia de Visantoña, no concello de Mesía;
***O Pousadoiro**, lugar da parroquia do Mosteiro, no concello de Ortigueira;
***O Pousadoiro**, lugar da parroquia de Borrifáns, no concello de Oza-Cesuras;
***O Pousadoiro**, lugar da parroquia de Castrofeito, no concello do Pino;
***O Pousadoiro**, lugar da parroquia de Covelas, no concello de Ribadeo;
***O Pousadoiro**, lugar da parroquia de San Xurxo de Piquín, no concello de Ribeira de Piquín;
***O Pousadoiro**, lugar da parroquia de Naraío, no concello de San Sadurniño;
***O Pousadoiro**, lugar da parroquia de Fión, no concello do Saviñao;
***O Pousadoiro**, lugar da parroquia de Anxeriz, no concello de Tordoia;
***O Pousadoiro**, lugar da parroquia de Cea, no concello de Vilagarcía de Arousa;
***O Pousadoiro**, lugar da parroquia de San Pedro de Viveiro, no concello de Viveiro;
***O Pousadoiro de Abaixo**, lugar da parroquia de Mera de Arriba, no concello de Ortigueira;
***O Pousadoiro de Arriba**, lugar da parroquia de Mera de Arriba, no concello de Ortigueira;
***O Chao de Pousadoiro**, lugar da parroquia de San Xurxo de Piquín, no concello de Ribeira de Piquín.

;Serra de Galiza
***Serra do Pousadoiro**, entre os concellos de Riotorto e A Pontenova.

## Notas
## Véxase tamén
### Outros artigos
***A Pousadoira**, lugar da parroquia de Callobre, no concello de Miño.
O Cabo, Landoi, Cariño

**O Cabo** é un lugar da parroquia de Landoi no concello Coruñés de Cariño na comarca do Ortegal. Tiña 5 habitantes no ano 2008 segundo datos do Instituto Galego de Estatística dos cales eran 1 home e 4 mulleres, o que supón unha diminución con relación ao ano 1999 cando tiña 12 habitantes.

## Lugares e parroquias 
### Lugares da parroquia de Landoi 
### Parroquias de Cariño
A Sancha, Landoi, Cariño

**A Sancha** é un lugar da parroquia de Landoi no concello Coruñés de Cariño na comarca de Ortegal. Segundo o Instituto Galego de Estatística, en 2025 tiña 1 habitante (1 home), pero estivo deshabitado entre 2019 e 2024.

## Lugares e parroquias
### Lugares da parroquia de Landoi
### Parroquias de Cariño
## Notas
Lira (poesía)

A **lira** é unha estrofa de rima consoante e esquema 7a 11B 7a 7b 11B. É unha variante, en menos versos, da estancia fixada por Dante e Petrarca. Coa lira intentouse a imitación das estrofas curtas de Horacio. Empregada por Bernardo Tasso, foi introducida en España por Garcilaso de la Vega na súa "Ode ad florem Gnidi". Frei Luis de León e San Juan de la Cruz continuaron o seu cultivo.

## Exemplos 
::"O pastori felici
::che d'un piciol poder lieti e contenti,
::havete i cieli amici;
::e lungi da le genti
::non temete di mar'ira o di venti"

(Bernardo Tasso, "Loda de la vita pastorale", *Rime*, 1560)

::"Si de mi baja lira
::tanto pudiese el son que en un momento
::aplacase la ira
::del animoso viento
::y la furia del mar y el movimiento..."

(Garcilaso de la Vega, "Ode ad florem Gnidi")

::El aire el huerto orea
::y ofrece mil olores al sentido;
::los árboles menea
::con un manso rüido, 
::que del oro y del cetro pone olvido.

(Frei Luis de León)

::Chega hastra min, profunda
::como a tétrica queixa lastimada
::de cerva moribunda
::solouzante e cansada,
::a vos dorida da muller amada.

(Manuel Curros Enríquez, *Aires da miña terra*, 1880)

## Véxase tamén 
### Bibliografía 
* RODRÍGUEZ FER, Claudio (1991): *Arte literaria*, Xerais, Vigo.
O Igrexario, Landoi, Cariño

**O Igrexario** é un lugar da parroquia de Landoi no concello Coruñés de Cariño na comarca do Ortegal. Segundo o Instituto Galego de Estatística en 2008 tiña un habitante (un home), a mesma cantidade ca en 1999.
## Toponimia 
O topónimo **O Igrexario** débese á presenza no lugar da igrexa de Santiago de Landoi.

## Lugares e parroquias 
### Lugares da parroquia de Landoi 
### Parroquias de Cariño
Primeira división española 1958/59

A tempada **1958/59** da **Primeira división española** de fútbol, que foi a 28ª edición do campionato, disputouse entre o 14 de setembro de 1958 e o 19 de abril de 1959.
O CF Barcelona proclamouse campión de liga por sétima vez na súa historia.

## Clasificación final 

# O Real Madrid clasificouse para a Copa de Europa como vixente campión da competición.

## Trofeo Pichichi 
Alfredo di Stéfano sumou o seu quinto Trofeo Pichichi.

## Véxase tamén 
### Ligazóns externas 
* Sitio oficial da LFP, que inclúe resultados e aliñacións
* Sitio oficial da *Real Federación Española*
Primeira división española 1957/58

A tempada **1957/58** da **Primeira división española** de fútbol, que foi a 27ª edición do campionato, disputouse entre o 15 de setembro de 1957 e o 21 de abril de 1958.
O Real Madrid revalidou o título conquistado a tempada anterior.

## Clasificación final 

# O Atlético de Madrid clasificouse para a Copa de Europa xa que o campión de liga, o Real Madrid, clasificouse para esta competición como vixente campión.

## Trofeo Pichichi 
Manuel Badenes, Alfredo Di Stéfano e Ricardo Alós compartiron o Trofeo Pichichi tras marcaren os tres 19 goles.
 

## Véxase tamén 
### Ligazóns externas 
* Sitio oficial da LFP, que inclúe resultados e aliñacións
* Sitio oficial da *Real Federación Española*
Primeira división española 1956/57

A tempada **1956/57** da **Primeira división española** de fútbol, que foi a 26ª edición do campionato, disputouse entre o 9 de setembro de 1956 e o 21 de abril de 1957.
O Real Madrid conquistou o seu quinto título de liga.

## Clasificación final 

# O Real Madrid clasificouse para a Copa de Europa como vixente campión da competición. Por iso elixiuse ao subcampión da liga, o Sevilla CF como representante español nesta competición.

## Trofeo Pichichi 
O madridista Alfredo di Stéfano logrou o seu terceiro Trofeo Pichichi co seu mellor rexistro en Primeira División: 31 goles.

## Véxase tamén 
### Ligazóns externas 
*Sitio oficial da LFP, que inclúe resultados e aliñacións
*Sitio oficial da *Real Federación Española*
Primeira división española 1953/54

A tempada **1953/54** da **Primeira división española** de fútbol, que foi a 23ª edición do campionato, disputouse entre o 13 de setembro de 1953 e o 25 de abril de 1954.
Tras 21 anos, o Real Madrid volveu ser campión de liga, conquistando o seu terceiro título.

## Clasificación final 
## Trofeo Pichichi 
Na súa primeira tempada na Primeira División Española, o madridista Alfredo Di Stéfano foi o máximo goleador do torneo, proclamándose así gañador da segunda edición do Trofeo Pichichi do Diario Marca.

## Notas
## Véxase tamén 
### Ligazóns externas 
*Sitio oficial da LFP, que inclúe resultados e aliñacións
*Sitio oficial da *Real Federación Española*
Primeira división española 1954/55

A tempada **1954/55** da **Primeira división española** de fútbol, que foi a 24ª edición do campionato, disputouse entre o 12 de setembro de 1954 e o 10 de abril de 1955. Participaron dous equipos galegos: o Deportivo da Coruña (7º) e o Celta de Vigo (11º).
O Real Madrid revalidou o título conquistado a tempada anterior, e converteuse no primeiro representante español nunha competición oficial de clubs da UEFA, a Copa de Europa.

## Clasificación final 
## Trofeo Pichichi 
Juan Arza, con 29 goles, converteuse no primeiro futbolista do Sevilla FC en conseguir o Trofeo Pichichi como máximo goleador da Primeira División de España.

## Véxase tamén 
### Ligazóns externas 
*Sitio oficial da LFP, que inclúe resultados e aliñacións
*Sitio oficial da *Real Federación Española*
Primeira división española 1952/53

A tempada **1952/53** da **Primeira división española** de fútbol, que foi a 22ª edición do campionato, disputouse entre o 14 de setembro de 1952 e o 3 de maio de 1953.
O CF Barcelona revalidou o título conquistado a tempada anterior, sendo o sexto da súa historia.

## Clasificación final 
## Véxase tamén 
### Ligazóns externas 
*Sitio oficial da LFP, que inclúe resultados e aliñacións
*Sitio oficial da *Real Federación Española*
Primeira división española 1955/56

A tempada **1955/56** da **Primeira división española** de fútbol, que foi a 25ª edición do campionato, disputouse entre o 11 de setembro de 1955 e o 22 de abril de 1956.
O Atlético de Bilbao proclamouse campión e clasificouse por primeira vez na historia para a Copa de Europa.

## Clasificación final 

# O Real Madrid clasificouse para a Copa de Europa como vixente campión da competición.

## Trofeo Pichichi 
O arxentino nacionalizado español, Alfredo di Stéfano logrou o seu segundo Trofeo Pichichi como máximo anotador do campionato, con 24 goles.

## Véxase tamén 
### Ligazóns externas 
*Sitio oficial da LFP, que inclúe resultados e aliñacións
*Sitio oficial da *Real Federación Española*
Primeira división española 1950/51

A tempada **1950/51** da **Primeira división española** de fútbol, que foi a 22ª edición do campionato, disputouse entre o 10 de setembro de 1950 e o 22 de abril de 1951.
Esta tempada a competición ampliouse a 16 participantes.

O Atlético de Madrid revalidou o título conquistado a tempada anterior, sumando a súa cuarta liga.

Celta e Deportivo acabaron en oitava e undécima posición respectivamente, mantendo a categoría.

## Clasificación final 
## Máximos goleadores 
Por quinta vez na súa carreira, Telmo Zarra foi o máximo goleador do torneo, establecendo o récord de goles marcados por un futbolista da Primeira División de España nunha soa tempada: 38 tantos, marca que segue actualmente invicta.

## Véxase tamén 
### Ligazóns externas 
*Sitio oficial da LFP, que inclúe resultados e alineacións
*Sitio oficial da *Real Federación Española*
Lourido

O topónimo **Lourido** pode referirse a:

;En Galiza
***Lourido**, parroquia do concello de Salvaterra de Miño;
***Lourido**, parroquia do concello de Valdoviño;
***Lourido**, lugar da parroquia de Perdecanai, no concello de Barro;
***Lourido**, lugar da parroquia de Castrelo, no concello de Cambados;
***Lourido**, lugar da parroquia de Cerdedo, no concello de Cerdedo-Cotobade;
***Lourido**, lugar da parroquia de Castelo, no concello de Cervo;
***Lourido**, lugar da parroquia de Casteláns, no concello de Covelo;
***Lourido**, lugar da parroquia de Ousá, no concello de Friol;
***Lourido**, lugar da parroquia de Vilaza, no concello de Gondomar;
***Lourido**, lugar da parroquia de Serantes, no concello de Laxe;
***Lourido**, lugar da parroquia de Moraime, no concello de Muxía;
***Lourido**, lugar da parroquia de Matasueiro, no concello de Outes;
***Lourido**, lugar da parroquia de San Salvador de Poio, no concello de Poio;
***Lourido**, lugar da parroquia de Santalla de Vilausende, no concello de Ribadeo;
***Lourido**, lugar da parroquia de Galegos, no concello de Riotorto;
***Lourido**, lugar da parroquia de Naraío, no concello de San Sadurniño;
***Lourido**, lugar da parroquia de Soutomaior, no concello de Soutomaior;
***Lourido**, lugar da parroquia de Moucide, no concello do Valadouro;
***Lourido**, lugar da parroquia do Sequeiro, no concello de Valdoviño;
***O Lourido**, lugar da parroquia da Pedra, no concello de Cariño;
***O Lourido**, lugar da parroquia de Nogueirosa, no concello de Pontedeume;
***O Lourido**, lugar da parroquia de Navia, no concello de Vigo;
***Lourido Grande**, lugar da parroquia de Dorneda, no concello de Oleiros;
***Lourido Grande**, lugar da parroquia de Renche, no concello de Samos;
***Lourido Pequeno**, lugar da parroquia de Dorneda, no concello de Oleiros;
***Lourido Pequeno**, lugar da parroquia de Loureiro, no concello de Samos;
***Castro de Lourido**, lugar da parroquia de Loureiro, no concello de Samos;
***O Monte Lourido**, lugar da parroquia da Ramallosa, no concello de Nigrán.

Amais, como apelido pode referirse a:

***Lourido**, debuxante e caricaturista galego (m. 1920).

## Véxase tamén
### Outros artigos
***Louridos**, lugar da parroquia de Abade, no concello de Moeche;
***Louride**, lugar da parroquia de Rus, no concello de Carballo;
***Lousido**, lugar da parroquia de Cabanas, no concello de Cabanas;
***Lousidos**, lugar da parroquia de Carballido, no concello de Vilalba.
Educación y Descanso

**Educación y Descanso** foi unha das *Obras* da Organización Sindical española (antes coñecida como Confederación Nacional de Sindicatos, CNS) do réxime franquista; os chamados sindicatos verticais. *Educación y Descanso* (EyD, en diante) estaba adicada a promover e realizar todo tipo de actividades artísticas, culturais e deportivas por parte dos traballadores (*produtores*), que para eses fins encadrábanse nos *Grupos de Empresa*.

EyD creouse en 1940 e subsistiu até o desmonte dos sindicatos verticais en 1977. Contaba para os seus fins cunha rede de centros culturais, instalacións deportivas (incluídos os *Parques Sindicais*), residencias e cidades residenciais.

As actividades amparadas por EyD estendíanse pois a grupos de teatro, cineclubs, coros e danzas (a mesma denominación que principalmente se refire aos *Coros y Danzas* da *Sección Feminina de Falange* cos que non debe confundirse), viaxes e vacacións e sobre todo competicións deportivas, que culminaban nos denominados *Juegos Deportivos Sindicais*. De feito determinadas actividades minoritarias como o aeromodelismo, o tiro con arco, a espeleoloxía ou mesmo o xadrez e a filatelia tiveron durante anos o seu mellor nicho nos grupos de EyD.

Pola súa banda as grandes empresas españolas do franquismo, sobre todo as do INI pero non só elas, tiñan moi a gala subvencionar xenerosamente os seus Grupos de Empresa; e quizais entre todos eles foi o máis destacado en cantidade e calidade o de Ensidesa que lindaba co auténtico luxo, incluíndo club de case todos os deportes e moitas actividades artísticas e culturais.

Os campionatos e concursos de todo tipo tiñan o seu expoñente culminante de forma anual, nas *demostracións* do 1 de maio, das que a Nacional, celebrada normalmente no Estadio Santiago Bernabéu de Madrid con asistencia do Xefe do Estado, con numerosas actuacións ximnásticas e folclóricas.

Outra manifestación deportiva clásica de EyD que se mantivo sen interrupción desde o ano 1948 até a edición *póstuma* de 1976 foi a *Regata de Traineras en honra del Caudillo*, (posteriormente *Generalísimo* e finalmente *S. E. el Jefe del Estado* segundo evolucionaba a nomenclatura do sistema). Esta competición celebrábase na Coruña todos os veráns, tradicionalmente o 15 de agosto, participando nela normalmente unha embarcación de cada unha das provincias nas que se practicaba esa especialidade do deporte do remo; Guipúscoa, Biscaia, Santander, Asturias, A Coruña e Pontevedra; e coa asistencia do homenaxeado.

As áreas cubertas por EyD agrupábanse da seguinte forma:
* Extensión cultural (coros, bandas de música, orquestras, rondallas, teatro, danza e ballet, agrupacións folclóricas) 
* Arte (agrupacións teatrais, concursos literarios, fotográficos, cineclubs)
* Turismo 
* *Fogares do Produtor*, residencias e as Cidades Residenciais de Perlora (Asturias) e Tarragona 
* Bibliotecas 
* Deportes
Xenxo de Arles

**Xenxo de Arles** Foi secretario dos arquivos oficiais do maxistrado imperial da cidade romana de Arles.

No Martiroloxio Romano, no 25 de agosto pódese ler:

## Galicia 
Trátase dun dos nomes que conseguiron evitar a castelanización en apelidos e topónimos. Dálle nome ao concello de Sanxenxo e vila e lugar homónimos, ademais dos lugares de San Xes e San Xens, dispersos pola xeografía galega. A fonte de San Xes (Paderne de Allariz), que ten figura de orella, crese que é boa para curar os males de oído. 

É avogoso das espullas e dos fenómenos meteorolóxicos adversos (pedrazo, raios, treboadas...). 

Tamén está presente na tradición oral:

* *Pasei por San Xes, cantando / pra me ver saíche á porta / figuécheste a distraída / nena da cara de troita.*

## Notas
Demografía de Europa

miniatura|300px|Densidade na UE.

**Europa** tiña no ano 2010 unha poboación duns 735&nbsp;000&nbsp;000 habitantes (o 11 % da poboación mundial), dos que 501&nbsp;259&nbsp;840 viven en países pertencentes á Unión Europea. Existen diferenciais de poboación importante, por exemplo os 82 millóns de habitantes de Alemaña e os escasos 400.000 de Malta, ou 300.000 de Islandia.

## Densidade 
A densidade total de poboación é de 70 hab./km², se ben non é homoxénea; existen grandes baleiros demográficos no interior das penínsulas Ibérica e Helénica, ao mesmo tempo hai zonas como a dorsal europea (SE de Gran Bretaña ou NO de Italia) cuxas densidades superan a media de Europa.

## Crecemento de poboación 
Con respecto ao crecemento natural de Europa hai que salientar o escaso incremento, debido á baixa natalidade e mortalidade; sendo este ás veces negativo. As maiores taxas de crecemento danse en países como Irlanda e as máis baixas en países do sur como España. Aínda así estados como o español conseguen medrar grazas ao saldo migratorio.

## Esperanza de vida 
A esperanza de vida da Europa aproxímase aos 80 nos homes e elévase por enriba desta cifra nas mulleres, sendo unha das máis altas do planeta. A estrutura demográfica dá unha perspectiva de Europa como unha poboación envellecida.

O continente caracterízase por unha grande importancia do sector terciario o que nos leva a un proceso de urbanización importante no que máis do 77 % da poboación vive en cidades. Estes núcleos na súa maioría son de tamaño pequeno e medio. Pero tamén se dan casos de grandes aglomeracións urbanas coma a de Londres ou Madrid.

## Estrutura da poboación segundo o sector económico 
As actividades económicas deixan o seguinte panorama:

* Un sector primario moi desenvolvido e con baixa participación da poboación (5,2 % da poboación activa e un 3 % do PIB). Esta media deixa lugar a diferenzas entre países (Reino Unido 0,95 % - Polonia 18,4 %). Existen medidas de regulamento para este sector dentro de institucións da Unión Europea; como a PAC (Política Agraria Común) e un importante número de retos de futuro mirando cara a un mundo globalizado e a ampliación da UE.
* A industria ocupa en torno ao 25 % da poboación e contribúe ao PIB nun 30,6 %. As principais zonas industrias da Europa ocupan o sur de Inglaterra, un eixe que se forma en torno á Canle da Mancha, o val do Rin, a chaira do Po e diversas puntos illados como Lisboa, Madrid ou Atenas. Así e todo este sector tende a concentrarse en determinadas zonas deixando baleiros e rexións pouco desenvolvidas industrialmente (sur de España, Grecia, Portugal...) Cabe destacar que nestas zonas a UE trata de intervir. Esta intervención ven da man de reestruturar os sectores en crise, innovar en tecnoloxías promovendo o investimento, a I + D, garantir a libre competencia e evitar a deterioración medioambiental.
* O sector terciario ou dos servizos ocupa case ao 63% da poboación e contribúe ao PIB cun 66,3 % do total. Cabe destacar a grande importancia do sistema de transporte e de telecomunicacións e do turismo así como o comercio interno e o internacional.
Coroloxía

A **coroloxía** (do grego antigo χῶρος *chōros*, "sitio", "lugar", " espazo" e λόγος *logos*, "estudo") é unha ciencia, dentro da bioxeografía, que estuda a distribución actual das plantas sobre a superficie terrestres e a causa desa citada distribución.

## Véxase tamén 
* Fitoxeografía
* Bioxeografía
Fotointerpretación

A **fotointerpretación** é o proceso polo cal se extrae a información contida nunha fotografía aérea. Trátase de recoñecer e situar os diferentes elementos que aparecen representados. Tendo en conta a escala da fotografía, así como o tamaño dos elementos que se observan. É unha técnica moi útil para estudos territoriais.

Coa fotointerpretación pódense apreciar os dispares perfís da terra, como a natureza e o erixido polo ser humano, dándolle varias perspectivas, segundo o propósito da información extraída dunha instantánea aérea.

A fotointerpretación é necesaria para caracterizar, cuantificar e coñecer os recursos dunha superficie, e así optimizar o aproveitamento do medio e propiciar un manexo óptimo dos recursos naturais.

## Véxase tamén
### Outros artigos
*Fotogrametría.
*Técnicas fotográficas.
Presidente de Exipto

miniatura|200px|dereita|Escudo de armas do Exipto
Esta é a **lista dos presidentes do Exipto**. Entre o 23 de febreiro de 1954 e o 23 de xuño de 1956 o título de presidente do Exipto non foi utilizado.

## Notas
Adán Bargielski

O beato **Adán Bargielski**, nado como **Adam Bargielski** en Kalinów, Polonia o 7 de xaneiro de 1903 e finado en Dachau o 8 de setembro de 1942, foi un sacerdote polaco e mártir durante a segunda guerra mundial. É un dos cento oito mártires de Polonia beatificados por Xoán Paulo II o 13 de xuño de 1999.

## Vida 
Naceu en Kalinów o 7 de xaneiro de 1903. Entregouse en troques do seu párroco, para que este non fose arrestado polos nazis. Levárono ao campo de concentración de Dachau, onde morreu o 8 de setembro de 1942.

Foi beatificado como un dos *Cento oito mártires de Polonia* da segunda guerra mundial por Xoán Paulo II o 13 de xuño de 1999 en Varsovia, Polonia. A súa festa individual celébrase o día da súa morte.

## Notas 
## Véxase tamén 
### Ligazóns externas 
* 108 mártires de Polonia durante la segunda guerra mundial, en Catholic.net. 
* Beato Adán Bargielski , en Santopedia.
David Ferrer Garrido

**David Ferrer Garrido**, nado en Ourense o 24 de abril de 1926 e finado na mesma cidade o 7 de outubro de 1998, foi un político e dirixente ourensán.
## Traxectoria 
Fillo do comerciante e dirixente ourensán David Ferrer Quirós, Ferrer Garrido licenciouse en Químicas. Ingresou no consello de administración da Caixa de Aforros Provincial de Ourense en 1959. Catro anos despois, o 28 de setembro de 1963, foi nomeado alcalde de Ourense logo da dimisión do xeneral Enrique Alonso Cuevillas, e ocupou a alcaldía ata abril de 1970. Deixou a alcaldía para pasar a ser presidente da Deputación de Ourense, primeiro ata 1973, e posteriormente de novo entre 1976 e 1978. Nesta última época tamén foi presidente do consello de administración da Caixa de Aforros, cargo ao que regresou na década dos noventa e no que permaneceu ata o seu falecemento.

Como alcalde e como presidente da Deputación foi procurador en Cortes entre 1963 e 1974.

## Distincións
*Medalla de Prata de Galicia en 1992.

## Notas